Hvad bliver sammenhængen mellem den nye VUM og Fælles Faglige Begreber?
Den nye VUM udvikles i tæt samarbejde med KL og projekt Fælles Faglige Begreber. Konkret ses det i forhold til begrebsudviklingen i metoden, hvor centrale begreber i VUM er videreudviklet, så de nu har status som fælles faglige begreber, som benyttes i kommunikationen mellem myndighed og udfører. Projekt Fælles Faglige Begreber og videreudviklingen af VUM-projektet har samarbejdet om udviklingen af en fælles samarbejds- og dokumentationsmodel, der integreres i VUM, et indsatskatalog, der er koordineret med indsatserne i VUM samt et katalog til vurderingsstøtte, der skal understøtte en mere ensartet vurdering af borgernes funktionsevne.  Det fortsatte arbejde med at videreudvikle metoden vil også foregå i et tæt samarbejde med projekt Fælles Faglige Begreber.